رھبند ءُ مئے نیکراہ ءُ مئے اَدیب
مئے نیکراھاں کدی پہ بلوچی زبانءَ نہ تُکش اِتگ ءُ نہ کدی جھد اِش کُتگ نہ کہ کدی آ بلوچی رھبند ءُ آبانی گیش ءُ گوار کنگءِ ھکءَ اَنت آیانی گورءَ ھدءُ سیمسر نیست آ مدام مسیتاں واز کن اَنت گوش اَنت کہ ھرچیکہ مسلمان اِیں درست یک اِنت زبان ءُ رھبند اربی اِنت آگاں نیکراھےَ پہ بلوچی زبانءَ نبشتہ کنت
آ گال ءُ نبشتانکانی تہءَ نیمءَ چہ گیش اربی گالءُ سیاھگءِ رھبندءَ. نبشتہ کن اَنت یا اردو ءُ پارسی ء گالاں کارمرز کن اَنت بلوچی زبانءِ گیش ءُ گیوارءَ زبان زانت ( ماھر لسانیات )بہ کن اَنت. بلے منی ھیالءَ رھبند گیش اِتگ ءُ سیدءِ رھبند ءَ ھچ نزوری ئے نیست اگاں زبان زانت اے رھبندءِ تہءَ کمی ءُ گیشی ئے ماراَنت.آ نزوریءَ زاھر بہ کن اَنت بلے آ نزوریاں گوشت ءُ پیش داشت نہ کن اَنت ءُ مپتءَ گوش اَنت کہ سیدءِ رھبندءَ نزوری ھست ء دومی مئے نیکراہ کدی وتی رھبند ءُ کانودءُ لکیراں در نیا اَنت چیاکہ آ مسلمان انت ءُ دنیاءِ درستیں مسلمان برات اَنت ءُ زبان اربی اِنت ءُ سیاھگ ء ُ رھبند اربی ئیگ اَنت بلے من اِے گوشگ لوٹاں کہ زیادھیں زمہ واری نیکراہ ءُ زانتکار ءُ کواس ءُ ادیبانیگ اِنت ءُ ھمے نیکراہ ءُ .زبان زانت ندکار ءُ کواس ءُ زانتکارتپاک نہ اَنت اگاں کسے لوٹ اِیت کہ زبانءِ ھزمت ءَ بہ کنت ءُ بلوچی زبانءَ آپسرے سر بہ کنت گُڑا سیدءِ رھبندءَ بوانیت ءُ دیمءَ روان بہ کنت بلوچی رھبند سیدءِ گیش ءُ گیوار کتگیں راستیں سیاھگ اِنت .نیکراھاں مہ ڈوبار اِت چیاکہ آیانی وتی رھبندے بلے ھکیں گپاں نیکراھاں بہ گوش اِت چیاکہ نیکراھاں وھدے بلوچی زبانءُ بلوچی وت واجھیءِ کماشی زرت بزاں کہ ما سوبمند بئیں ءُ اگاں مئے نیکراہ ءُ زانتکار ءُ کواس ءُ پیشوک ءُ رھدربر درست بلوچ راجءِ نپ ءُ تاوانءُ زبان ءُ مال ءُ مڈی ءُ زمین ءُ آزمان ءُ نیلیں زر ءُ بلاھیں ڈیھ ءُ بلوچ راجءِ راجدپتر ءُ وتی ھکانی پچ گرگءَ تپاکیءِ پترءِ سرءَ بہ نند اَنت.بلوچ راجءِ درستیں اَڈ ءُ جنجال واری ءُ بزگی ناتپاکی ھلاس بنت ءُ بلوچ راج وتی وت واجھیءَ گپت کنت بلے تپاکی اَلمی اِنت,,,,,
 ٭٭٭٭٭٭٭٭٭٭٭٭٭٭٭٭٭٭٭٭٭٭٭٭
 سیدءِ رھبند تچک اِنت !!!!!بس وتءَ بلوچ بہ کن اِت ؟؟؟؟؟؟؟
 زبانءِ سرپدی ءُ زبان زانتی ءُ زبان دوستی بہ بیت ھندی گالواراں رھبند وت گیش گیوار,کنت وھدیکہ ما وتءَ بلوچ بہ کنیں . ھنچُش کہ اربانی گالواراں تپاوت ھست بلے رھبند یکے چیاکہ.نبشتہ ءِ وھدءَ آ وت ءَ درست ارب گوش اَنت بلے وھدیکہ گپ کن اَنت ھرکس وتی ھندی ءُ دمگی گالواراں گپ کن اَنت مکرانی ءُ بگٹی ءُ سرائیکی ءُ مری سرھدیءُ اے دگہ بلوچ راج ءِ ٹک ءُ کٹم اگاں وت ءَ بلوچ گوش اَنت گُڑا آیاں درستاں یک رھبندے سرءَ تپاک کنگ لوٹ اِیت ءُ مرچگیں وھد ءِ لوٹ ھمیش اِنت
 الی جُما زامرانی